# Sandro Cortese

Alessandro Cortese, conegut com a Sandro Cortese (Ochsenhausen, 6 de gener de 1990), és un antic pilot de motociclisme alemany d'origen italià que va guanyar el primer Campionat del Món de Moto3 disputat, el de 2012. A banda, el 2018 va guanyar el Campionat del Món de Supersport.

## Carrera esportiva
### Al mundial de motociclisme

Fill de pares italians -originaris de Cirò, a la província calabresa de Crotona- emigrats a Alemanya, Cortese va competir al Campionat d'Europa de motociclisme el 2004 i el 2005 va debutar al mundial de 125cc amb una Honda RS 125 R de l'equip Kiefer-Bos-Castrol Honda, acabant la temporada a la vint-i-sisena posició final. El 2006 va passar a l'equip Elit - Caffe Latte, on tenia de company a Thomas Lüthi. El seu millor resultat va ser un desè lloc al Gran Premi de Portugal i va acabar la temporada en dissetè lloc. El 2007 va passar a pilotar una Aprilia RS 125 R dins el mateix equip i va acabar la temporada en la catorzena posició. El 2008, amb el mateix equip, va acabar la temporada en vuitè lloc.
El 2009 va passar a pilotar la Derbi RSA 125 d'Ajo Interwetten com a company d'equip de Dominique Aegerter. Va obtenir dos tercers llocs i va acabar la temporada en sisena posició. Continuà al mateix equip el 2010 i va acabar el mundial en setè lloc. El 2011 va canviar a l'equip Intact-Racing Team Germany. Aquell any va aconseguir les seves primeres victòries (Gran Premi de la República Txeca i Gran Premi d'Austràlia), a més de tres segons llocs i un de tercer i va acabar la temporada en quarta posició.
El 2012 va competir a la classe de Moto3, acabada d'instaurar aquell any com a substituta dels 125cc, amb la KTM M32 de l'equip Red Bull KTM Ajo, amb Arthur Sissis i Danny Kent de companys. Va obtenir cinc victòries, cinc segons llocs i cinc de tercers, de manera que el 21 d'octubre es va proclamar campió del món en guanyar el Gran Premi de Malàisia, dues curses abans que s'acabés el campionat.
El 2013 va passar a competir en Moto2 contractat per l'equip Dynavolt Intact GP, que li va confiar una Kalex. Va acabar la temporada en dinovena posició. El 2014, amb el mateix equip, va acabar la temporada en novena posició. El 2015 fou onzè, quinzè el 2016. El 2017, encara al mateix equip però aquesta vegada amb una Suter, va acabar la temporada en divuitena posició.

### Al mundial de Supersport

El 2018 va passar a disputar el Campionat del Món de Supersport amb una de les dues Yamaha YZF-R6 de l'equip Kallio Racing (l'altra la pilotava Loris Cresson). Va debutar en aquesta categoria amb un podi a Austràlia. Després d'un quart lloc a Tailàndia va obtenir la seva primera victòria al campionat al Motorland Aragón. Després de guanyar a Gran Bretanya i obtenir cinc podis més durant la temporada, va guanyar el títol mundial de Supersport. Esdevingué així el tercer pilot de la història, després de John Kocinski i Max Biaggi, a guanyar un títol mundial tant amb motos derivades de la sèrie com amb els prototips del campionat del món.
El 2019 va córrer al campionat del món de Superbike amb una Yamaha YZF-R1 de l'equip GRT, on coincidí amb Marco Melandri. Va tancar la temporada en dotzè lloc final. El 2020 canvià d'equip per anar a l'Outdo Kawasaki - TPR, on va córrer amb una ZX-10RR. Aquesta temporada va patir una greu lesió a Portimão que l'obligà a perdre's la resta del campionat. El 3 d'abril de 2022, vint mesos després de l'accident a Portimão, Cortese va anunciar la seva retirada definitiva de les competicions de motociclisme. Va agrair els esforços mèdics d'emergència locals per a salvar-lo de la paraplegia però va assenyalar que el seu cos mai no s'havia recuperat completament de l'accident.

## Resultats al Mundial de motociclisme

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pos | Pts |
| 2005 | 125cc | Honda | ESP 20 | POR 25 | CHN Ret | FRA 15 | ITA Ret | CAT 23 | NED 24 | GBR 15 | GER 14 | CZE 14 | JPN Ret | MAL 21 | QAT 17 | AUS 19 | TUR 14 | VAL Ret | | | 26è | 8 |
| 2006 | 125cc | Honda | ESP 16 | QAT Ret | TUR 16 | CHN 17 | FRA 15 | ITA Ret | CAT 19 | NED 14 | GBR 14 | GER 13 | CZE 11 | MAL 17 | AUS 14 | JPN 14 | POR 10 | VAL 18 | | | 17è | 23 |
| 2007 | 125cc | Aprilia | QAT 17 | ESP 7 | TUR Ret | CHN 18 | FRA 7 | ITA 7 | CAT 11 | GBR 12 | NED 8 | GER 7 | CZE 10 | SM 15 | POR Ret | JPN Ret | AUS 10 | MAL Ret | VAL Ret | | 14è | 66 |
| 2008 | 125cc | Aprilia | QAT 11 | ESP 10 | POR 10 | CHN 16 | FRA 11 | ITA 8 | CAT 8 | GBR 9 | NED 4 | GER 6 | CZE 7 | SM 7 | INP 5 | JPN 6 | AUS 6 | MAL 4 | VAL 5 | | 8è | 141 |
| 2009 | 125cc | Derbi | QAT 3 | JPN 6 | ESP 6 | FRA 12 | ITA 10 | CAT 9 | NED Ret | GER 6 | GBR Ret | CZE 6 | INP 18 | SM 5 | POR 2 | AUS 3 | MAL 6 | VAL 8 | | | 6è | 130 |
| 2010 | 125cc | Derbi | QAT 5 | ESP 11 | FRA 6 | ITA Ret | GBR 6 | NED 5 | CAT 4 | GER 3 | CZE 16 | INP 2 | SM 5 | ARA 5 | JPN 12 | MAL 6 | AUS Ret | POR Ret | VAL 5 | | 7è | 143 |
| 2011 | 125cc | Aprilia | QAT 2 | ESP 6 | POR 2 | FRA 7 | CAT 4 | GBR 7 | NED 4 | ITA 12 | GER 8 | CZE 1 | INP 3 | SM 4 | ARA 7 | JPN 5 | AUS 1 | MAL 2 | VAL Ret | | 4t | 225 |
| 2012 | Moto3 | KTM | QAT 3 | ESP 3 | POR 1 | FRA 6 | CAT 2 | GBR 3 | NED 2 | GER 1 | ITA 3 | INP 2 | CZE 3 | SM 1 | ARA 2 | JPN 6 | MAL 1 | AUS 1 | VAL 2 | | 1r | 325 |
| 2013 | Moto2 | Kalex | QAT 17 | AME 25 | ESP 18 | FRA 12 | ITA 14 | CAT Ret | NED 14 | GER 14 | INP 16 | CZE Ret | GBR 20 | SM Ret | ARA 10 | MAL Ret | AUS 11 | JPN 15 | VAL 16 | | 19è | 22 |
| 2014 | Moto2 | Kalex | QAT 7 | AME 14 | ARG 9 | ESP 9 | FRA 12 | ITA 13 | CAT Ret | NED Ret | GER Ret | INP 6 | CZE 3 | GBR 18 | SM 12 | ARA 12 | JPN Ret | AUS 6 | MAL 7 | VAL Ret | 9è | 85 |
| 2015 | Moto2 | Kalex | QAT 7 | AME 14 | ARG 7 | ESP Ret | FRA 14 | ITA 8 | CAT Ret | NED 17 | GER 11 | INP Ret | CZE 8 | GBR 8 | SM 8 | ARA 13 | JPN 3 | AUS Ret | MAL 7 | VAL 13 | 11è | 90 |
| 2016 | Moto2 | Kalex | QAT 15 | ARG Ret | AME 12 | ESP Ret | FRA DNS | ITA 11 | CAT Ret | NED 12 | GER 15 | AUT 11 | CZE 23 | GBR 12 | SM 9 | ARA 13 | JPN 5 | AUS 3 | MAL 17 | VAL Ret | 15è | 61 |
| 2017 | Moto2 | Suter | QAT 22 | ARG 8 | AME 23 | ESP Ret | FRA 14 | ITA 19 | CAT Ret | NED Ret | GER 8 | CZE Ret | AUT Ret | GBR Ret | SM 5 | ARA 9 | JPN Ret | AUS 9 | MAL Ret | VAL Ret | 18è | 43 |

## Referències

* ↑ de Fine, Giuseppe. «Sandro Cortese a Cirò» (en italià). ilcirotano.it. Secom, 01-08-2007.
* ↑ «Sandro Cortese Campione del Mondo Moto3 2012» (en italià). CdM Editore, 21-10-2012.
* ↑ «Sandro Cortese passa in Supersport: nel 2018 correrà con Kallio Racing» (en italià). Motorsport Network, 13-02-2018.
* ↑ «SSP 2018 - Championship Standings» (PDF) (en anglès). Dorna Sports S.L., 27-10-2018.
* ↑ Costantino, Alyoska. «GRT sale in Superbike, scegliendo Cortese e Melandri» (en italià). 66communication S.r.l.s., 10-11-2018.
* ↑ «SBK 2019 - Championship Standings» (PDF) (en anglès). Dorna Sports S.L., 26-10-2019.
* ↑ «SBK, sandro Cortese? scatta l'operazione recupero per Magny-Cours» (en italià). Buffer Overflow S.r.l., 24-08-2019.
* ↑ Pezzoni, Marco. «Sandro Cortese si ritira: “il mio corpo non è più lo stesso dall'incidente”» (en italià). Conti Editore S.r.l, 03-04-2022.
* ↑ «Rücktritt Sandro Cortese nach 20 Monaten Verletzung / Superbike-WM - SPEEDWEEK.COM» (en alemany). speedweek.com. [Consulta: 3 abril 2022].

## Enllaços externs

* Sandro Cortese - Lloc web oficial (alemany) (anglès)
Campions del Món de motociclisme de 125cc i Moto3$^1$ :
1949 - Pagani
1950 - Ruffo
1951 - Ubbiali
1952 - Sandford
1953 - Haas
1954 - Hollaus
1955 - Ubbiali
1956 - Ubbiali
1957 - Provini
1958 - Ubbiali
1959 - Ubbiali
1960 - Ubbiali
1961 - Phillis
1962 - Taveri
1963 - Anderson
1964 - Taveri
1965 - Anderson
1966 - Taveri
1967 - Ivy
1968 - Read
1969 - Simmonds
1970 - Braun
1971 - Nieto
1972 - Nieto
1973 - Andersson
1974 - Andersson
1975 - Pileri
1976 - Bianchi
1977 - Bianchi
1978 - Lazzarini
1979 - Nieto
1980 - Bianchi
1981 - Nieto
1982 - Nieto
1983 - Nieto
1984 - Nieto
1985 - Gresini
1986 - Cadalora
1987 - Gresini
1988 - Martínez
1989 - Crivillé
1990 - Capirossi
1991 - Capirossi
1992 - Gramigni
1993 - Raudies
1994 - Sakata
1995 - Aoki
1996 - Aoki
1997 - Rossi
1998 - Sakata
1999 - Alzamora
2000 - Locatelli
2001 - Poggiali
2002 - Vincent
2003 - Pedrosa
2004 - Dovizioso
2005 - Lüthi
2006 - Bautista
2007 - Talmácsi
2008 - Di Meglio
2009 - Simón
2010 - M. Márquez
2011 - Terol
2012 - Cortese
2013 - Viñales
2014 - À. Márquez
2015 - Kent
2016 - Binder
2017 - Mir
2018 - Martin
2019 - D. Porta
2020 - Arenas
2021 - Acosta
2022 - Guevara
2023 - Masià
2024 - Alonso :
$^1$El campionat de 125cc se substituí pel nou de Moto3 la temporada de 2012. :